URGANCh-XIVA ShAHARLARARO TROLLEYBUS LINIYASI QURILIShI TO‘G‘RISIDA

Urganch va Xiva shaharlari o‘rtasida yo‘lovchilar tashishni yaxshilash, ekologik sof va tezyurar transport ekspress liniyasini tashkil etish maqsadida Vazirlar Mahkamasi qaror qiladi:
 1. Xorazm viloyati hokimligi va O‘zbekiston Respublikasi Kommunal xizmat ko‘rsatish vazirligining Urganch va Xiva shaharlari o‘rtasida uzunligi 40 kilometr bo‘lgan trolleybus liniyasini qurish to‘g‘risidagi taklifiga rozilik berilsin.
 2. Quyidagilar:
 Xorazm viloyati hududiy kommunal-foydalanish birlashmasi tomonidan “Simens” aksiyadorlik jamiyati (Germaniya) bilan umumiy qiymati 7,686 mln AQSh dollari bo‘lgan elektr kuchini trolleybuslar uchun moslaydigan o‘nta podstansiya va trolleybuslar uchun yuvish qurilmasi yetkazib berilishi va montaj qilinishiga kontrakt tuzilganligi;
 Tashqi iqtisodiy aloqalar vazirligining “O‘zsanoatmashimpeks” respublika tashqi savdo birlashmasi tomonidan “Shkoda Ostrov” (Chexiya Respublikasi) firmasi bilan sayyohlarni tashish uchun umumiy qiymati 1,611 mln AQSh dollari bo‘lgan 9 ta trolleybus, shu jumladan, 3 ta yuqori darajada qulay trolleybus yetkazib berishga kontrakt tuzilganligi;
 O‘zbekiston Respublikasi Kommunal xizmat ko‘rsatish vazirligining “O‘zbekkommunalloyiha” loyiha instituti tomonidan Urganch-Xiva tezyurar ekspress liniyasi qurilishini tashkil etishning ishchi chizmalari va loyihasi ishlab chiqilganligi ma’lumot uchun qabul qilinsin.
 3. Belgilansinki, loyihani mablag‘ bilan ta’minlash:
 Turkeksimbankning 6,533 mln AQSh dollari miqdorida amaldagi qo‘shimcha kredit liniyasi doirasida;
 respublika budjetida kapital qo‘yilmalar uchun nazarda tutilgan umumiy mablag‘lar doirasida 749,5 mln so‘m, shu jumladan, 1997-yilga 581,5 mln so‘m miqdorida 1-ilovaga muvofiq amalga oshiriladi,
 4. Qurilish-montaj ishlari jadvali 2-ilovaga muvofiq tasdiqlansin.
 5. O‘zbekiston Respublikasi Tashqi iqtisodiy faoliyat milliy banki Turkeksimbank bilan yakka tartibdagi kredit bitimini belgilangan tartibda bir oy muddatda rasmiylashtirsin.
 6. O‘zbekiston Respublikasi Moliya vaziri ushbu loyiha bo‘yicha Tashqi iqtisodiy faoliyat milliy bankiga O‘zbekiston Respublikasi Hukumatining kafolatini belgilangan tartibda berishga vakil qilinsin.
 7. O‘zbekiston Respublikasi Adliya vazirligi O‘zbekiston Respublikasi Hukumatining kafolati bo‘yicha tegishli yuridik xulosani belgilangan tartibda bersin.
 9. Xorazm viloyati hududiy kommunal-foydalanish birlashmasi Urganch shahridagi trolleybus xo‘jaligidan va Urganch-Xiva ekspress liniyasidan foydalanish hisobiga Turkeksillbankning krediti 3-ilovaga muvofiq o‘z vaqtida qaytarilishini ta’minlasin.
 11. Xorazm viloyati hokimligi, “O‘zsanoatxo‘jalikqurilish” davlat korporatsiyasi Urganch shahridagi trolleybus xo‘jaligining ishga tushirish kompleksi va Urganch-Xiva trolleybus liniyasi qurilishi 2-ilovaga muvofiq 1997-yil 15-oktabrgacha tugallanishini ta’minlasinlar.
 12. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari I. Jo‘rabekov va Bosh vazirning o‘rinbosari K. Rahimov zimmasiga yuklansin.